b'\n_START_ARTICLE_\nPitk\xc3\xa4kosken maja\n_START_PARAGRAPH_\nPitk\xc3\xa4kosken maja on Helsingin keskuspuiston pohjoislaidalla, l\xc3\xa4hell\xc3\xa4 Vantaanjoen Pitk\xc3\xa4koskea sijaitseva ulkoilumaja._NEWLINE_Ulkoilumaja sijaitsee Hakuninmaan ja Haltialan kaupunginosien rajan tuntumassa ja majan kahvio on erityisen suosittu hiihtokelien aikaan talvella. Ulkoilumaja on Kuninkaantammentiell\xc3\xa4. Paikan pullat, munkit ja s\xc3\xa4mpyl\xc3\xa4t leivotaan majassa._NEWLINE_Aiemmin, eli ennen vuonna 1982 valmistunutta P\xc3\xa4ij\xc3\xa4nnetunnelia, Helsingin kaupunki otti raakavetens\xc3\xa4 p\xc3\xa4\xc3\xa4osin Vantaanjoesta. Nykyisin Pitk\xc3\xa4kosken majana toimiva parakki toimi tuolloin Helsingin kaupungin vesilaitoksen ty\xc3\xb6maaruokalana. Pitk\xc3\xa4kosken majan lounaispuolella Hakuninmaalla toimii nyky\xc3\xa4\xc3\xa4nkin Pitk\xc3\xa4kosken vedenpuhdistamo, joka on osa Helsingin vesihuoltoa.'